Source: http://www.employment.gov.sk/inspekcia_prace.html
Timestamp: 2013-06-18 21:09:23+00:00

Document:
Inšpekcia práce | MPSVR SR
Inšpekcia práce je systém štátnych orgánov, ktoré kontrolným, poradenským a represívnym pôsobením presadzujú dodržiavanie predpisov upravujúcich pracovné vzťahy a pracovné podmienky. Základný právny rámec inšpekcie práce vytvára zákon č. 125/2006 Z. z.
Inšpektoráty práce, ktoré majú krajskú pôsobnosť, v rozsahu úloh ustanovených § 7 zákona č. 125/2006 Z. z. vykonávajú dozor nad dodržiavaním:
pracovnoprávnych predpisy, napr. Zákonníka práce,
Inšpekciu práce vykonávajú inšpektoráty práce podľa § 2 tohto zákona:
Zo všeobecnej pôsobnosti inšpekcie práce sú vyňaté v § 2 ods. 3 zákona č. 125/2006 Z. z. taxatívne vymedzené pracoviská Ministerstva vnútra SR, Policajného zboru, Hasičského a záchranného zboru, Ministerstva obrany SR, ozbrojených síl SR, Zboru väzenskej a justičnej stráže, Železničnej polície a Colnej správy SR, a niektoré chránené priestory podľa § 2 ods. 4 tohto zákona.
Inšpekciu práce vykonávajú inšpektori práce (§ 10 zákona č. 125/2006 Z. z.). Pri výkone inšpekcie práce sa identifikujú preukazom, ich oprávnenia ustanovuje § 12 zákona č. 125/2006 Z. z.
Povinnosti zamestnávateľov a fyzických osôb, ktoré majú k orgánom inšpekcie práce upravuje § 16 zákona č. 125/2006 Z. z.
Národný inšpektorát práce v súlade s § 6 zákona č. 125/2006 Z. z. riadi a kontroluje inšpektoráty práce a vykonáva ďalšie úlohy. Je aj odvolacím orgánom vo veciach, v ktorých rozhodol inšpektorát práce, napr. pri uložení pokuty zamestnávateľovi za porušenie povinnosti ustanovenej zákonom č. 124/2006 Z. z.
Súčasťou inšpekcie práce je poskytovanie bezplatného poradenstva zamestnávateľom, fyzickým osobám, ktoré sú podnikateľmi a nie sú zamestnávateľmi, a zamestnancom. Poradenstvo je poskytované v rozsahu základných odborných informácií a rád o spôsoboch, ako efektívne dodržiavať právne predpisy, ktoré sú v pôsobnosti inšpekcie práce. Je súčasťou preventívnych opatrení na zlepšenie pracovných podmienok a elimináciu rizík a faktorov, ktoré podmieňujú vznik pracovných úrazov, chorôb z povolania a iných poškodení zdravia z práce.
Úlohou poradenstva však nie je podávať záväzné výklady právnych predpisov, nakoľko výklad zákonov podľa § 8 ods. 3 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov robí Najvyšší súd SR svojou rozhodovacou činnosťou.
Národný inšpektorát práce v zmysle § 6 ods. 1 písm. m) zákona č. 125/2006 Z. z. poskytuje informácie občanom Slovenskej republiky a občanom členských štátov Európskej únie o pracovných podmienkach v Slovenskej republike a v členských štátoch Európskej únie, ktoré sa týkajú vysielaných zamestnancov. V tejto súvislosti Národný inšpektorát práce spolupracuje s príslušnými orgánmi Európskej únie a členských štátov Európskej únie pri zisťovaní, kontrole a hodnotení pracovných podmienok a poskytuje im príslušné informácie o pracovných podmienkach v Slovenskej republike.
Sankcie Sú nástrojom na presadzovanie uplatňovania právnych predpisov v praxi. Sankčné oprávnenia (zákazy, odobratie oprávnenia, osvedčenia a preukazu a uloženie finančnej pokuty) sú vymedzené v § 6, 7, 12, 19 a 20 zákona č. 125/2006 Z. z. Inšpektoráty práce ukladajú zamestnávateľom, fyzickým osobám, ktoré sú podnikateľmi a nie sú zamestnávateľmi, a fyzickým osobám finančné pokuty vo výške ustanovenej v § 19 zákona č. 125/2006 Z. z.
Proces uloženia sankcií sa riadi zákonom č. 71/1967 Zb. o správnom konaní (správny poriadok). Pri ukladaní pokuty inšpektorát práce zohľadňuje jej preventívne pôsobenie a prihliada aj na ďalšie okolnosti uvedené v § 19 ods. 5 zákona č. 125/2006 Z. z.
Sankcie ukladané v rámci trhového dohľadu ustanovuje zákon č. 264/1999 Z. z. a v rámci kontroly pracovného času v doprave upravuje zákon č. 462/2007 Z. z.
Vymáhanie pracovnoprávnych nárokov
Inšpektoráty práce nemajú právomoc prejednávať a rozhodovať o nárokoch zamestnancov vyplývajúcich z pracovnoprávnych vzťahov. Ich úlohou je predovšetkým preventívna činnosť, a to aj ukladaním pokút na vynútenie toho, aby povinný subjekt dodržiaval príslušnú právnu povinnosť.
Ak zamestnávateľ neplní pracovnoprávne nároky zamestnanca, zamestnanec má právo obrátiť sa na príslušný súd, ktorý jediný je oprávnený zaviazať zamestnávateľa na splnenie nároku zamestnanca, napr. vydanie príslušného dokumentu, vyplatenie mzdy a pod. To vyplýva z § 14 Zákonníka práce, podľa ktorého spory medzi zamestnancom a zamestnávateľom o nároky z pracovnoprávnych vzťahov prejednávajú a rozhodujú súdy.
Vaše návrhy k inšpekcii práce môžete písať na e-mailovú adresu: bozp.ip@employment.gov.sk.

References: § 7
 § 2
 § 2
 § 2
 § 12
 § 16
 § 6
 § 8
 súd 
 § 6
 § 6
 § 19
 § 19
 § 14